ՈՐՈՇՈՒՄ

**Կատարողական վարույթը կասեցնելու մասին**

 27.02.2014թ. ք.Երևան

ԴԱՀԿ ապահովող ծառայության Երևան քաղաքի Արաբկիր և Քանաքեռ-Զեյթուն բաժնի ավագ հարկադիր կատարող՝ արդարադատության ավագ լեյտենանտ Ա.Ասատրյանս ուսումնասիրելով 24.01.2013թ. հարուցված թիվ 01/04-305/13 կատարողական վարույթի նյութերը.

ՊԱՐԶԵՑԻ

Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի կողմից 11.02.2013թ. տրված թիվ ԵԱՔԴ/1475/02/12 կատարողական թերթի համաձայն պետք է սկսած 25.06.2012 թվականից մինչև ժամկետանց գումարների ամբողջական վճարումը վարկի գումարին` 468.000 դրամ և վարկի դիմաց հաշվարկված տոկոսի` 96.664,50 դրամ գումարի նկատմամբ, կողմերի միջև 16.10.2011 թվականին կնքված պայմանագրի 11.1 կետին համապատասխան, հաշվեգրել օրական 0,2 տոկոսի չափով տույժ և այդ գումարը բռնագանձել Արմեն Մաթևոսյանից հօգուտ ՙՎՏԲ-Հայաստան բանկ՚ ՓԲԸ-ի, իսկ բռնագանձվող գումարի 2 տոկոսը բռնագանձել Արմեն Մաթևոսյանից հօգուտ պետական բյուջեի` որպես պետական տուրքի գումար:

Կատարողական գործողությունների ընթացքում արգելանք է կիրառվել Արմեն Թադևոսյանին պատկանող 7 անվանում շարժական գույքերի և «ՎՏԲ-Հայաստան բանկ» ՓԲԸ-ում գրավադրված 18 անվանում ոսկյա զարդերի վրա:

 Պարտապանը չունի այլ գույք և դրամական միջոցներ:

 Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.

ՈՐՈՇԵՑԻ

Կասեցնել՝ 24.01.2013թ. հարուցված թիվ 01/04-305/13 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

Որոշման պատճենը ուղարկել կողմերին:

Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից տասնօրյա ժամկետում:

  **Ավագ հարկադիր կատարող Ա.Ասատրյան**